ADAS और 32 सेफ्टी फीचर्स के साथ आएगी SUV, 14 जुलाई से बुकिंग शुरू
Kia Seltos Facelift Price Price Update; Features, Mileage And More On Dainik Bhaskar किया इंडिया अपकमिंग कार सेल्टोस फेसलिफ्ट को आज (4 जुलाई) 12 बजे भारत में लॉन्च करने वाली है। इसमें कॉस्मेटिक अपडेट
किया इंडिया ने मिड साइज SUV सेल्टोस का फेसलिफ्ट वर्जन आज (4 जुलाई) भारत में अनवील कर दिया है। नई कार वॉइस कंट्रोल के साथ पैनोरमिक सनरूफ, एडवांस्ड ड्राइवर असिस्टेंस सिस्टम लेवल टू (ADAS-2) और 32 से ज्यादा सेफ्टी फीचर्स के साथ आएगी।
इसके अलावा कार के एक्सटीरियर डिजाइन और इंटीरियर में कुछ कॉस्मेटिक चेंजेस किए गए हैं। सेल्टोस फेसलिफ्ट की बुकिंग 14 जुलाई से शुरू होगी। कंपनी ने फिलहाल कार कीमतों का खुलासा नहीं किया है। कार की कीमत 10 लाख रुपए (एक्स-शोरूम) से शुरू हो सकती है।
कार तीन वैरिएंट एक्स-लाइन, जीटी-लाइन और टेक-लाइन में अवेलेबल है। कार के साथ 7 कलर और 2 डुअल टोन कलर का ऑप्शन मिलेगा। मिड साइज SUV सेगमेंट में इसका मुकाबला मारुति ग्रैंड विटारा, हुंडई क्रेटा, स्कोडा कुशाक, टोयोटा हाइराइडर, फोक्सवैगन टाइगुन, MG एस्टर और अपकमिंग सिट्रोएन C3 एयरक्रॉस से होगा।
किया सेल्टोस फेसलिफ्ट में नया क्या
सेल्टोस में 18 इंच के डायमंड-कट अलॉय व्हील, डुअल जोन क्लाइमेट कंट्रोल, LED लाइट्स, पावर-एडजस्टेबल वेंटिलेटेड सीटें, वायरलेस चार्जिंग, एंबिएंट लाइटिंग विथ LED साउंड मोड लाइट, एयर प्यूरिफायर, 8-स्पीकर प्रीमियम बोस ऑडियो सिस्टम और बहुत कुछ मिलेगा। 2023 किआ सेल्टोस फेसलिफ्ट में 10.25-इंच का एक सीमलेस डुअल डिस्प्ले मिलता है। इसमें टचस्क्रीन इंफोटेनमेंट सिस्टम और सेंटर कंसोल पर एक फुली डिजिटल TFT इंस्ट्रूमेंट क्लस्टर शामिल है।
किया सेल्टोस फेसलिफ्ट : एक्सटीरियर डिजाइन 
मौजूदा मॉडल के मुकाबले सेल्टोस फेस्लिफ्ट में काफी चैंजेस किए गए हैं। इसमें LED हेडलैंप, LED टर्न इंडिकेटर्स और टाइगर नोज एक्सेंट में इंटीग्रेटेड LED DRLs को फिर से डिजाइन किया गया है। SUV में अब 18-इंच के डायमंड-कट अलॉय व्हील्स मिलेंगे। सेल्टोस फेसलिफ्ट के रियर में न्यू डिजाइन LED कनेक्टेड टेल-लैंप और डुअल एग्जॉस हैं। इसके अलावा नई सेल्टोस के टॉप-स्पेक वैरिएंट में इलेक्ट्रीकली-पावर्ड टेलगेट मिलेगा।
किया सेल्टोस फेसलिफ्ट : इंजन ऑप्शन
2023 सेल्टोस में तीन इंजन और पांच ट्रांसमिशन ऑप्शन मिलते हैं। इसमें एक नया 1.5 लीटर का 4 सिलेंडर टर्बो GDI पेट्रोल इंजन दिया गया है, जो 160 PS की पावर और 253 NM का टॉर्क जनरेट करता है। ट्रांसमिशन की बात करें तो इस इंजन के साथ 6 स्पीड iMT और 7 स्पीड DCT का ऑप्शन मिलता है।
कार के साथ 1.5 लीटर का 4 सिलेंडर एडवांस्ड स्मार्टस्ट्रीम नॉर्मल पेट्रोल इंजन भी दिया गया है, जो 115 PS की पावर और 144 NM का टॉर्क जनरेट करता है। इस इंजन को दो ट्रांसमिशन ऑप्शन 6 स्पीड मैनुअल (6MT) और IVT ऑटोमेटिक गियरबॉक्स के साथ ट्यून किया गया है।
इसके अलावा 1.5 लीटर का एक 4 सिलेंडर रिफाइंड CRDi VGT डीजल इंजन का ऑप्शन भी दिया गया है। ये इंजन 116 PS की पावर और 250 NM का टॉर्क जनरेट करता है। इसे 6iMT और 6AT गियरबॉक्स के साथ ट्यून किया गया है।
17 ऑटोनोमस लेवल-2 एडवांस्ड फीचर्स
सेल्टोस फेसलिफ्ट में 17 ऑटोनोमस लेवल-2 फीचर्स मिलते हैं। इनमें स्मार्ट क्रूज कंट्रोल विथ स्टॉप एंड गो, फ्रंट कॉलिजन वॉर्निंग (FCW), लेन कीप असिस्ट, रियर ब्लाइंड स्पॉट कोलिजन अवॉइडेंस और ऑटोनॉमस इमरजेंसी ब्रेकिंग शामिल हैं।
इसके अलावा कार में 6 एयरबैग, इलेक्ट्रॉनिक स्टेबिलिटी कंट्रोल, EBD के साथ ABS, ट्रैक्शन कंट्रोल, हिल-स्टार्ट असिस्ट, हिल-डिसेंट कंट्रोल, चाइल्ड ISOFIX एंकरेज भी मिलेगा।
